изпълняват ефективно ролята си на стожер, а на партийните членове — на лидери и пионери“. По този начин с Насоките се подчертава и се прави опит да се увеличи ролята на ККП в дружествата и други субекти от частния сектор (35).
 (85)
 По-специално в сектора за производство на графитни електроди, както вече беше посочено, много от производителите са собственост на държавата и декларират ангажимента си да се придържат към държавните промишлени политики, както и към водещата роля на ККП. Например държавното търговско дружество Henan General Machinery и производителят Kaifeng Carbon подчертават значението на насоките за ККП от няколко години, като Henan General Machinery заявява, че се „ръководи от научната концепция за развитие, [трябва] широко да прилага духа на Осемнадесетия национален конгрес на Китайската комунистическа партия“ (36), а Kaifeng Carbon докладва относно първия успешен партиен конгрес на дружеството още през 2016 г. (37). Влиянието на държавата и на партията обаче не се ограничава до държавните дружества, а се наблюдава и в частните дружества, което потвърждава нарастващото влияние на ККП в частния сектор, описано в съображението по-горе. В това отношение Комисията отбелязва, че председателят на управителния съвет на Fangda Carbon New Materials Co., LTD. е също така член на ККП (38). Освен това дружеството посочва следното по отношение на дейностите по партийно строителство: „Fangda Carbon, като едно от водещите световни предприятия в областта на въглеродните продукти, активно прилага корпоративна култура, която разглежда „партийното строителство като душата на предприятието“. През годините дружеството насочи изцяло своето внимание към корпоративната стратегия за развитие с цел „изграждането на силна партия, за да се постигне значителен растеж“, като неотклонно интегрира партийното строителство в производствената и стопанската дейност на дружеството и акумулира значителна положителна енергия за неговото устойчиво и бързо развитие. [...] През годините Fangda Carbon непрекъснато подпомага изграждането на партийната организация [...]. Партийният комитет на дружеството получи наградата „пионер на национално равнище в областта на авангардните низови партийни организации“ [...]“ (39). По същия начин дружеството Jilin Carbon Co. LTD., което е част от групата Zhongze, заявява следното: „Партийните организации на всички равнища от групата Zhongze активно осъществяват редица дейности по партийно строителство, за да отбележат 99-ата годишнина от създаването на Китайската комунистическа партия, [...] като демонстрират решимостта, вярата и отговорността на частните предприятия винаги да следват ръководните указания на партията, за да спомогнат за изграждането на социалистическа икономика. [...] Всички дружества от групата Zhongze винаги са работили добре в областта на партийното строителство, като изготвят уроци относно партията, организират лекции по история на партията и създават авангардни модели, при които червената идея е водеща и поддържа първоначалния устрем.“ (40).
 (86)
 Освен това Комисията отбелязва, че в устава на Китайското сдружение за въглеродна промишленост, т.е. промишленото сдружение на сектора за производство на графитни електроди, в което Fangda Carbon New Materials Co., LTD. е член и заместник-председател, а Liaoning Dantan Technology Group е член и постоянен директор (41), недвусмислено се заявява, че целта на сдружението е „да изпълнява линията, насоките и политиките на партията“ и че то „подкрепя цялостното ръководство на Китайската комунистическа партия и в съответствие с разпоредбите